OpenLLM-France/wikimedia huggingface dataset:
# Santsomaingo jauregia

Santsomaingo Armagintzako Kaporalgo jauregia Orbaibar ibarreko Leotz udalerriko Santsomain lekuan Erdi Aroko jauregi bat da.

## Eraikina

Armagintzako Kaporalgo gisa agertzen da Nafarroako Erresumako nomina ofizialean. 1568an, Graziau Donamaria eta Beatriz Soltxaga jabeek, hauek ere Benegorriko jauregia zutenek, auzia eraman zuten bi tokietako kontzejuen aurka, kuartelak jartzetik salbuetsita zeudelako. Haren oinordekoa Juan Donamaria izan zen, Maria Salvadorrekin ezkondua, eta 1599an testatu zuen. Lehentxeago, haren alaba Beatriz Donamaria Xerles Oloritzekin ezkondu zen, eta aurrerantzean bi jauregiak lotuta geratu ziren. 1712an Fernando Ibero jaunarenak ziren, Calatravako zalduna eta Iruñeko gotorlekuko erregeordea. Orduan, bertako elizan, jauregiko armez gain, zeinak lau kuarteletan zortzi otso baitziren, bakoitzean bi, hormatik zintzilik ikusten ziren, zoladurak eta banderak ikusten ziren, hilobiaren goiko aldean, arma eta armarri horiekin. 1800. urtean hiru jauregiak Juan Jose Salaberri jaunarenak ziren. XIX. mendean, Agustin Salaberri jaunak Zareko Manuel Urizi saldu zion jauregia, bere etxaldearekin.

## Erreferentziak

* Nafarroako Entziklopedia Handia | SANTSOMAIN. (Noiz kontsultatua: 2022-02-01).

## Ikus gainera

* Santsomain
* Leotz
* Orbaibar
* Erdialdea

## Kanpo estekak

* Datuak: Q112675440
# Santu

    Artikulu hau erlijio zenbaitetan nabarmendutako pertsonei buruzkoa da; izaera sakratua duena gaitzat duena beste hau da: «Sakratu»
Santua (etimologia: latinezko sanctus, -i) erlijio zenbaitetan jainkoekiko harreman bereziak dituela eta nabarmendutako pertsona da. Gehienetan, Erromatar Eliza Katolikoak izendatutako santuak aipatzeko erabiltzen da hitza; hau da, Eliza horrek, kanonizazioaren bidez, kristau-bertuteen bikaintasuna edo adorea ezagutu eta deklaratu dien fededun hildakoak aipatzeko. Emakumezko santuari santa deitzen zaio.
Santuaren izena aipatzean, gizonezkoa bada done —eta haren aldaera jaun done— edo san hitzak ezarri ohi zaio aurretik (hala nola Done Mikel, San Martin); emakumezkoa bada, dona edo santa (hala nola Dona Maria, Santa Klara).
Santuari, antzinako grezieraz hagios deritzo; hebreeraz, qâdosh («Jainkoak hautatua»).

## Erreferentziak

* ↑ Harluxet Hiztegi Entziklopedikoa. .
* ↑ «santa» Euskaltzaindiaren Hiztegia (Noiz kontsultatua: 2019-09-16).
* ↑ Euskaltzaindia. (PDF) 125. arauaː San, santu, done eta besteren erabilera. .

## Ikus, gainera

* Erlikia

## Kanpo estekak

* Datuak: Q43115
* Multimedia: Saints / Q43115
# Santu-egun

Santu-eguna, tradizio kristauan, batez ere katoliko eta ortodoxoan, norbaiti izena jarri diotenaren omenezko santuaren jaia den eguna da.
Euskaraz, ohikoa da nire/zure/haren eguna erabiltzea santu-egunaren baliokide gisa, azken horrek batzuetan «urtebetetzea» esan nahi duen arren:
| « | Azkenik, nire eguna (ezen ez urtebetetzea) ere izan zen atzo. Zorionak Xabier! | » |
Tradizioaren arabera, haur jaioberriari egun horretarako santuaren izena jartzen bazion ere, norbaiten urtebetetze eguna ez da beti bat egiten santu-egunarekin. Modu honetan, Rosa, Rose edo Arrosa izeneko emakumeek santu-eguna ospatzen dute irailaren 4an Italian, Arrosa Viterbokoaren omenez, azaroaren 18an Frantzian, Arrosa Filipina Duchesneren omenez, edo abuztuaren 23an Perun, Arrosa Limakoaren omenez.

## Ikus, gainera

* Santutegi (izendegia)

## Erreferentziak

* ↑ «Onomástica» Elhuyar hiztegia (Noiz kontsultatua: 2023-10-18).
* ↑ (Ingelesez) «When Is Your Name Day (Namenstag)? Happy Name Day!» Humboldt American Press 2021-03-08 (Noiz kontsultatua: 2023-10-18).
* ↑ «Santo, -a» Elhuyar hiztegia (Noiz kontsultatua: 2023-10-18).
* ↑ «Urtebetetzeak, urteurrenak eta urtemugak» UZEI (Noiz kontsultatua: 2023-10-18).
* ↑ Izaga, Xabier. «Eguna (letra larriz)» Gara 2010-12-04 (Noiz kontsultatua: 2023-10-18).

## Kanpo estekak

* Datuak: Q216584
* Multimedia: Saints days / Q216584
# Santu-irudien iruzur

Santu-irudien iruzurra leku publikoetan egiten duten iruzurra da. 1910ean sortu zuen Julián Delgado espainiarrak.

## Iruzurra

Buruko ezintasun bat duelako itxura egiten ari den iruzurgilea biktimarengana hurbiltzen da, billetez beteriko gutun-azal batekin, eta barrukoa santu-irudiak direla esaten dio. Une horretan, konplize bat hurbilduko da, eta biktima konbentzituko du elkarrekin dirudun gutun-azala duen pertsonari iruzur egiteko, hau da, bere "santu-irudien" truke diru apur bat eskaintzeko. Dirua eman ondoren, biktimak gutun-azala jasoko du, baina hura irekitzean, dirua beharrean paper zatiak baino ez daudela ikusiko du.

## Erreferentziak

* ↑ Cardeñosa, Bruno. (2014ko iraila). stafaspain. in: Historia de Iberia Vieja., 16-19 or..
* ↑ Barakaldoko Udala. Herritarrentzako aholkuak: Iruzurrak eta maulak. .

## Kanpo estekak

* Datuak: Q3299771
# Santu Casanova

    Artikulu hau korsikerazko idazleari buruzkoa da; beste esanahietarako, ikus «Casanova».
Santu Casanova (Azzana, Korsika, Frantzia, 1850eko uztailaren 3a - Livorno, Toskana, Italia, 1936ko abenduaren 27a) korsikerazko idazlea zen.
Italieraz idazten hasi zen eta liburu aipagarrienak hauexek dira: Meraviglioso Testamanto di Francesco, morto in Cargese li 18 Maggio 1875 (1876), Contrasto curioso fra un Guagnese e un Chiglianese (1876) eta La Morte e i Funerali di Spanetto (1892).
1896an A Tramuntana korsikerazko astekari satirikoa sortu zuen, eta astekari honen zuzendaritzan egon zen hil arte. Horrez gain, korsikeraren ortografia sistematizatzen jardun zen. A Tramuntana astekariak, Petru Rocca eta beste idazle korsikarren laguntza izan zuen.

## Lanak

* Meraviglioso Testamento di Francesco, Morto in Cargese li 18 Maggio 1875 (1876)
* Dialetto Corso (1876)
* La Morte e i Funerali di Spanetto (1892)
* Primavera Corsa (1927)
* Fiori di Cirnu(1930)
* Datuak: Q2572079
* Multimedia: Santu Casanova / Q2572079
# Saint-Ouen-de-Pontcheuil

Saint-Ouen-de-Pontcheuil Frantziako udalerria da, Eure departamenduan dagoena, Normandia Garaia eskualdean. 2013an 101 biztanle zituen.

## Demografia
### Biztanleria

2007an Saint-Ouen-de-Pontcheuil udalerrian erroldatutako biztanleak 100 ziren. Familiak 36 ziren, horien artean 4 pertsona bakarrekoak ziren (4 bakarrik bizi ziren gizonak), 12 seme-alabarik gabeko familiak ziren eta 20 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 36 etxebizitza zeuden, 35 familiaren etxebizitza nagusia ziren eta 1 hutsik zegoen. Etxebizitza guzti hauek 36etxeak ziren. 35 etxebizitza nagusietatik 29 bere jabearen bizilekua ziren, 4 alokairuan okupaturik zeuden eta 2 doan lagata zeuden; 1ek gela bat zuen, 2 etxek bi zituzten, 3 etxek hiru zituzten, 11 etxek lau zituzten eta 18 etxek bost zituzten. 21 etxek euren parking plaza propioa zuten azpian. 14 etxetan ibilgailu bat zegoen eta 20 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Saint-Ouen-de-Pontcheuil udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 0 |
| 0 | 70-74 | 0 |
| 4 | 65-69 | 8 |
| 0 | 60-64 | 0 |
| 8 | 55-59 | 4 |
| 0 | 50-54 | 4 |
| 0 | 45-49 | 0 |
| 8 | 40-44 | 4 |
| 0 | 35-39 | 4 |
| 4 | 30-34 | 8 |
| 4 | 25-29 | 0 |
| 0 | 20-24 | 4 |
| 8 | 15-19 | 0 |
| 4 | 10-14 | 12 |
| 0 | 5-9 | 8 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 69 ziren, horien artean 52 aktiboak ziren eta 17 inaktiboak ziren. 52 pertsona aktiboetatik 50 lanean zeuden (25 gizon eta 25 emakume) eta 2 langabezian zeuden (2 gizon). 17 pertsona inaktiboetatik 5 erretiraturik zeuden, 7 ikasten zeuden eta 5 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra eraikuntza enpresa batena zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1071600
* Multimedia: Saint-Ouen-de-Pontcheuil / Q1071600
# Saint-Orens (Gers)

Saint-Orens (frantsesez eta ofizialki: Saint-Orens) Okzitaniako udalerri bat da. Administratiboki Frantziako Gers departamenduan dago, Okzitania eskualdean. 2013an 84 biztanle zituen.

## Demografia
### Biztanleria

2007an Saint-Orens udalerrian erroldatutako biztanleak 78 ziren. Familiak 27 ziren, horien artean 8 pertsona bakarrekoak ziren (8 bakarrik bizi ziren gizonak), 4 seme-alabarik gabeko familiak ziren eta 15 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 32 etxebizitza zeuden, 27 familiaren etxebizitza nagusia ziren eta 4 bigarren erresidentzia ziren. Etxebizitza guzti hauek 32etxeak ziren. 27 etxebizitza nagusietatik 21 bere jabearen bizilekua ziren, 4 alokairuan okupaturik zeuden eta 3 doan lagata zeuden; 3 etxek hitu gela zituzten, 8 etxek lau zituzten eta 16 etxek bost zituzten. 23 etxek euren parking plaza propioa zuten azpian. 7 etxetan ibilgailu bat zegoen eta 20 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Saint-Orens udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 4 | 65-69 | 0 |
| 4 | 60-64 | 0 |
| 0 | 55-59 | 0 |
| 4 | 50-54 | 12 |
| 4 | 45-49 | 8 |
| 0 | 40-44 | 4 |
| 4 | 35-39 | 0 |
| 0 | 30-34 | 4 |
| 4 | 25-29 | 0 |
| 0 | 20-24 | 0 |
| 0 | 15-19 | 12 |
| 4 | 10-14 | 0 |
| 4 | 5-9 | 0 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 59 ziren, horien artean 46 aktiboak ziren eta 13 inaktiboak ziren. 46 pertsona aktiboetatik 42 lanean zeuden (23 gizon eta 19 emakume) eta 4 langabezian zeuden (1 gizon eta 3 emakume). 13 pertsona inaktiboetatik 7 erretiraturik zeuden, 4 ikasten zeuden eta 2 "bestelako inaktibo" gisa sailkaturik zeuden.

### Ekonomia jarduerak

2007an zeuden 4 komertzioetatik, 3 eraikuntza enpresak ziren eta 1 zerbitzu enpresa zen.
2009an zeuden norbanakoentzako 2 zerbitzu publikoetatik, 1 igeltseroa zen eta 1 zurgina.
2000. urtean Saint-Orens udalerrian 7 nekazaritza-ustiategi zeuden, 186 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q783342
* Multimedia: Saint-Orens (Gers) / Q783342
# Santa Fe Trail

Santa Fe Trail (euskaraz Santa Ferako Ibilbidea), 1940ko Michael Curtiz hungariar-estatubatuar zinema zuzendariaren western film bat da. Errol Flynn, Olivia de Havilland, Raymond Massey eta Ronald Reagan aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1854. urtea, West Point Akademia Militarra. James "Jeb" Stuart (Errol Flynn) eta George Armstrong Custer (Ronald Reagan) kadete graduatu berriak Kansasko Zalduneriaren errejimendura bidaliak izan dira.
AEBetako Gerra Zibilaren (1861-1865) aurreko urteetan, John Brown (Raymond Massey) abolizionistak esklabotza amaitzeko burututako saiakerek Iparra eta Hegoaren arteko tentsioak piztu ditu, bi aldeetako jarraitzaileak gediarazteko estatubatuar armada esku hartzera derrigortuz.

## Aktoreak

* Errol Flynn: James "Jeb" Stuart
* Olivia de Havilland: Kit Carson Holliday
* Raymond Massey: John Brown
* Ronald Reagan: George Armstrong Custer
* Alan Hale: Tex Bell
* William Lundigan: Bob Holliday
* Van Heflin: Carl Rader
* Gene Reynolds: Jason Brown
* Henry O'Neill: Cyrus K. Holliday
* Guinn Williams: Windy Brody
* Alan Baxter: Oliver Brown
* Moroni Olsen: Robert E. Lee
* Ward Bond: Townley
* Erville Alderson: Jefferson Davis
* David Bruce: Phil Sheridan
* Spencer Charters: Zaldi gurdi gidaria
* Creighton Hale: Telegrafista (krediturik gabe)
* Jack Mower: Biri irauntzailea (krediturik gabe)

## Kanpo estekak

* IMDBko fitxa irakurgai (Ingelesez)
* Datuak: Q1598010
* Multimedia: Santa Fe Trail (film) / Q1598010
# Santa Fe eliza (Murillo el Cuende)

Santa Fe eliza Aragoiko Erriberako Murillo el Cuende edo Murelu Konde udalerriko izen bereko kontzejuan kokatutako XVI. mendeko kristiau eliza bat da.

## Historia

Gaur egungo parrokia 1500 inguruan marraztu bide zen, hiribilduaren birpopulaketarekin batera, nahiz eta gero XVIII. mendean eraldaketa eta handitze garrantzitsuak jasan zituen; hormetako material ezberdinek obren fase ezberdinak islatzen dituzte. XVI. mendeko fabrikak gurutze latindar formako oinplanoa zuen, nabe bakarra, besodun gurutzadura eta burualde zuzena, baita sakristia ere. Estalitako jatorrizko arkuen ordez, XVIII. mendean, fajoi-arku beheratuak eta lunetodun kanoi-gangak erabili ziren. 1776an Manuel Larrondok, Gotzaindegiko obra maisuak, hurrengo urtean Domingo Indarte Urzaizko hargin maisuak egin zuen dorre berrirako trazak eman zituen, Erdi Aroko materialak aprobetxatuz. Garai hartan, gurutzaduraren besoak tenpluaren oinalderaino luzatu ziren, hiru nabeko eliza bat eratuz, eta, beraz, XVI. mendeko portada zaharra Epistolako horma berrian dagoen tokira eraman behar izan zen.
XVII. mendekoa da, halaber, koruko harlandua, manierista estilokoa, bigungarri barrokoa eta Ecce Homoren irudi bat. Geroago, 1700. urtearen inguruan, Jose Urtega eskultoreak Santa Feri eskainitako erretaula nagusia egin zuen. Erretaula horren mazoneriak Juan Angel Nagusiaren estilotik hurbil dagoen estilo bat islatzen du; egungo irudiak modernoak dira.
Hilerriko kaperako fabrika protogotikotik, gaur egun aurri-egoeran daudenak, kanpoko hormak eta absidearen eremua geratzen dira, labe-gangaz estalia; XVI. mendekoak dira kontrahormak eta oinaldeko horma modernoa da.

## Erreferentziak

* Nafarroako Entziklopedia Handia | MURELU KONDE. (Noiz kontsultatua: 2021-09-07).

## Ikus, gainera

* Murillo el Cuende/Murelu Konde (kontzeju)
* Murillo el Cuende/Murelu Konde
* Aragoiko Erribera

## Kanpo estekak

* Datuak: Q112130010
# Santa Fe Springs (Kalifornia)

Santa Fe Springs Kaliforniako hiri bat da. Los Angeles konderrian kokatua dago. 2010ean 16.223 biztanle zituen, 23,0 kilometro koadrotan banatuta.

## Ikus, gainera

* Los Angeles konderria

## Kanpo estekak

* Datuak: Q948045
* Multimedia: Santa Fe Springs, California / Q948045
# Santa Fe del Paraná

Santa Fe del Paraná Paraguaiko udalerri bat da, Paraná Garaiko departamenduan kokatua. 2017ko estimazioen arabera 4404 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).

## Kanpo estekak

* Datuak: Q9074059
# Santa Fe de Mondújar

    Artikulu hau Almeríako probintziako herriari buruzkoa da; beste esanahietarako, ikus «Santa Fe (argipena)».
Santa Fe de Mondujar Almeriako udalerria da.2005ean 437 biztanle zituen. Probintzia Aldundia

## Kanpo estekak

* Datuak: Q1611790
* Multimedia: Santa Fe de Mondújar / Q1611790
# Santa Fe de la Vera Cruzeko artxidiozesia

Santa Fe de la Vera Cruzeko artxidiozesia (gaztelaniaz: Arquidiócesis de Santa Fe de la Vera Cruz, latinez: Archidioecesis Sanctae Fidei Verae Crucis) Erromatar Eliza Katolikoaren argentinar artxidiozesia da. 1897ko otsailaren 15ean ezarri zen Santa Feko elizbarruti gisa, 1934ko apirilaren 20an Santa Feko artxidiozesi egin zen, eta 1992ko irailaren 19an Santa Fe de la Vera Cruzeko artxidiozesi. Apezpikuaren egoitza Santa Fen dago. Egun artzapezpikua Sergio Alfredo Fenoy da.

## Ordinarioen zerrenda

* Juan Agustín Boneo (1898-1932)
* Nicolás Fasolino (1932-1969)
* Vicente Faustino Zazpe (1969-1984)
* Edgardo Gabriel Storni (1984-2002)
* José María Arancedo (2003-2018)
* Sergio Alfredo Fenoy (2018-)

## Erreferentziak

* ↑ (Ingelesez) «Archdiocese of Santa Fe de la Vera Cruz» Catholic Hierarchy (Noiz kontsultatua: 2024-01-22).
* 1 2 3 4 5 (Gaztelaniaz) «Arancedo, deja de ser arzobispo de Santa Fe (Argentina), le sucede Fenoy» Ecclesia 2018-04-17 (Noiz kontsultatua: 2024-01-22).
* ↑ (Ingelesez) «Resignation of bishop of Santa Fe de la Vera Cruz, Argentina, and appointment of successor» Bollettino Sala Stampa della Santa Sede 180417a 2018-04-17 (Noiz kontsultatua: 2024-01-22).

## Kanpo estekak

* Datuak: Q945257
* Multimedia: Roman Catholic Archdiocese of Santa Fe de la Vera Cruz / Q945257
# Santa Fe eliza (Caparroso)

Santa Fe eliza Aragoiko Erriberako Caparroso edo Kaparrotsu udalerrian kokatutako XVI. mendeko kristiau eliza bat da. Gotiko-pizkundar estiloa ditu.

## Historia

Parrokia tenplu gotiko-pizkundar da, XVI. mendearen bigarren erdian eraikia, 1564, Joan Legutio eta 1589, Itsasoko harginaren, Domingo Eztalaren, lanak amaitu ziren urtea, trazak eman zituen urtea. Oinplanoan gurutze latindar bat osatzen du, burualde zuzena du, eta haren atalak ganga izartuz estalita daude. Ganga horiek sekzio lerronahasiko nerbioak eta giltzarri apainduak dituzte. XVII. mendean oinaldeko korua eraiki zen, eta XVIII. mendean Arrosarioko Andre Mariaren kapera eraiki zen, eskema zentralizatu batekin, igeltsuz apaindutako kupularekin.
Kanpoaldeak adreiluzko hormak ditu, harlanduzko basamentuarekin eta kontrahorma diagonalekin. Portada XVIII. mendearen bigarren erdialdekoa da, eta dorreak Joan Larreak eta Juan Antonio Ximenezek 1718an eraikitako kanpai-gorputz barrokoa du.
Barrualdean, XVII. eta XVIII. mendeko obra barrokoen multzo ederra nabarmentzen da. Erretaula nagusiak burualdeko horma erabat betetzen du, eta barroko garaiko Tuterako fokuko obrarik onenetakoa da. XVII. mendearen amaieran egin zuten, eta polikromia 1754an kontratatu zuten Juan Angel eta Lukas Olletarekin, Tuterako urreztatzaileekin eta Andres Mata Karkarrekoarekin, Jose Reiren baldintzapean. Pieza honen oinplanoak mugimendu bereziak eskaintzen ditu erdiko kalean, perspektiba efektu bereziak lortuz; bere egitura eta dekorazioagatik Nafarroako txurrigeresko garaiko obrarik interesgarrienetako bat da. Era berean, nabarmentzekoa da tenplete irekiaren forma duen sagrario erakusketaria. Erretaulak duen ikonografia kronologia eta estilo ezberdinekoa da: bankuko Igokundearen eta Mendekostearen erliebeak eta sagrarioko San Esteban eta San Lorentzorenak, baita San Pedro eta San Pauloren irudiak ere, XVII. mendearen lehen erdian Joan Bazkardo eskultoreak, landu zuen aurreko erretaula batekoak dira. Titularraren eskulturak, aingeruak eta Kalbarioa, beste erretaula guztiak bezala, XVII. mende bukaerakoak dira.
Albokoak San Joseri eta Xabierko San Frantziskori eskainita daude, 1700 inguruko lana da, eta hau, berriz, garaienaren tailer berekoa, XVII. mende bukaerakoa. Kronologia horri dagozkio San Frantzisko Xabierkoaren mihiseak ere, fedegabeak eta Igokundea bataiatuz, 1695eko Vicente Berdusanen lanak. Arrosarioko kaperan beste erretaula barroko txiki bat dago, XVIII. mendeko lehen herenekoa. Tenpluko hormetatik XVII. mendeko bigarren erdiko mihise barroko batzuk zintzilik daude. Sakristian rococo estiloko bi kaliza daude, XVIII. mendearen bigarren erdikoak, jatorri mexikarrekoak, baita XIX. mendeko zilargintzako beste pieza batzuk ere.

## Erreferentziak

* Nafarroako Entziklopedia Handia | KAPARROTSU. (Noiz kontsultatua: 2021-09-07).

## Ikus, gainera

* Caparroso/Kaparrotsu
* Aragoiko Erribera
* Erdialdea

## Kanpo estekak

* Datuak: Q112144700
# Santa Fe (argipena)

Santa Fe edo Santa Fé hainbat lekuren izena da.

## Euskal Herrian

* Santa Fe, Urraulgoitiko etxaldea, Nafarroa Garaian.
* Santa Feko monasterioa, Urraulgoitiko Santa Fe etxaldeko monasterioa, Nafarroa Garaian.

## Andaluzian

* Santa Fe, Granadako probintziako udalerria.
* Santa Fe de Mondújar, Almeríako probintzian.

## Katalunian

* Santa Fe del Penedès, Alt Penedèseko udalerria.

## Okzitanian

* Santa Fe (fr. Sainte-Foi), Ariègen.
* Santa Fe de Grefuèlha (fr. Sainte-Foy-d'Aigrefeuille), Garona Garaian.
* Santa Fe de Concas, Aveyrongo abadia, Concasen. erromanikoaren harribitxi eta Done Jakue bidean garrantzi handikoa.

## Ameriketako Estatu Batuetan

* Santa Fe, Mexiko Berriko hiriburua.
* Santa Fe Springs, Kalifornian.
* Rancho Santa Fe, Kalifornian.

## Argentinan

* Santa Feko probintzia.
* Santa Fe, probintziako hiriburua.
* Gran Santa Fe, hiriaren inguruko metropoli eremua.

## Brasilen

* Santa Fé, Paranán.
* Santa Fé do Sul, São Pauloko estatuan.
* Santa Fé do Araguaia, Tocantinsen.

## Ekuadorren

* Santa Fe edo Barrington uhartea, Galapagoetan.

## Filipinetan

* Santa Fe, Bizkaia Berrian.
* Santa Fe, Sugbo edo Cebun.
* Santa Fe, Leyten.
* Santa Fe, Romblonen.

## Kolonbian

* Santa Fe de Bogotá edo Bogotá, herrialdeko hiriburua, Cundinamarcan.
* Santa Fe de Antioquia, Antioquian.

## Mexikon

* City Santa Fe edo Santa Fe, Mexiko Hiriko barrutia.

## Bestelakoak

* Santa Fe Agenekoaren kantua, okzitanierazko idazkirik zaharrenetakoa, XI. mendeko poema.

## Erreferentziak

* ↑ Gaurko Espainieraz, katalanez eta okzitanieraz. Erdi Aroan Sainta Fides, Santa Fed bezalako formak dokumentatu dira erromantze horietan. (Ikus "Canczon de Santa Fed d'Agen" artikulua).
* ↑ Portugesez.

## Ikus, gainera

* Sainte-Foy
# Santa Fe del Penedès

    Artikulu hau Kataluniako udalerriari buruzkoa da; beste esanahietarako, ikus «Santa Fe (argipena)».
Santa Fe del Penedès Kataluniako udalerria da, Alt Penedès eskualdean eta Bartzelonako probintzian kokatuta dagoena. 3,40 km²-ko azalera du eta 2009ko urtarrilaren 1eko erroldaren arabera 389 biztanle zituen.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 267 | 305 | 255 | 254 | 276 | 254 | 237 | 239 | 194 | 200 | 317 | 389 |

## Ikus, gainera

* Bartzelonako udalerrien zerrenda

## Kanpo estekak

* (Katalanez) Udalaren webgunea
* (Katalanez) Santa Fe del Penedèsi buruzko informazioa
* Datuak: Q920409
* Multimedia: Santa Fe del Penedès / Q920409
# Saugerties South (New York)

Saugerties South Ameriketako Estatu Batuetako erroldak esleitutako leku bat da. Ulster konderrian dago, New York estatuan. 2.442 biztanle ditu, 1,2 kilometro koadroko azaleran banatuta.

## Ikus, gainera

* Ulster konderria

## Kanpo estekak

* Datuak: Q3461676
# Saughton

Saughton, Eskoziako gaeleraz: Baile nan Seileach eta eskozieraz: Sauchtoun, Eskoziako Edinburgh hiriburuaren mendebaldeko auzune bat da.

## Kanpo estekak

* Datuak: Q7427216
* Multimedia: Saughton / Q7427216
# Sauge

Sauge Suitzako udalerria da. Berna kantonamenduan dago, Bernako Jura barruti administratiboa barrutian. 2014an 815 biztanle zituen 13,47 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q15059724
* Multimedia: Sauge / Q15059724
# Saugatuck (Michigan)

Saugatuck Michigango hiri bat da. Allegan konderrian kokatua dago. 2010ean 925 biztanle zituen, 3,05 kilometro koadrotan banatuta.

## Ikus, gainera

* Allegan konderria

## Kanpo estekak

* Datuak: Q2686437
* Multimedia: Saugatuck, Michigan / Q2686437